ปัญหา: ภายในซอยดังกล่าว พบไซต์งานก่อสร้างนำรถบรรทุกดินขนลงดิน ส่งเสียงดังรบกวนในช่วงกลางวัน ในวันที่แจ้งเริ่มมีเสียงดังรบกวนในช่วงเวลาประมาณ 05.15 น. พบมาเห็นประมาณ 1 เดือนแล้ว สร้างความเดือดร้อนให้กับผู้ที่พักอาศัยในบริเวณดังกล่าว

อ้างอิงเลขที่รับแจ้ง DUE2XC ตรวจสอบจากระบบ เสร็จสิ้น เจ้าหน้าที่ตอบกลับมาเมื่อวันที่ 1 ต.ค. 67 แจ้งว่า ขอบคุณสำหรับข้อมูลครับ สำนักงานเขตบางซื่อ โดยฝ่ายเทศกิจ ได้ตรวจสอบสถานที่ก่อสร้างภายในซอยโชติวัฒน์ตามที่ผู้ร้องแจ้ง พบว่ารถบรรทุกที่เข้า - ออกมิได้ทำวัสดุตกหล่นบนผิวจราจรภายในซอย ซึ่งได้ตรวจสอบจากฝ่ายโยธา สำนักงานเขตบางซื่อแล้ว สถานที่ก่อสร้างดังกล่าวได้มีการขออนุญาตการถมดินในพื้นที่ถูกต้องตามขั้นตอน และเป็นการทำงานในช่วงเวลาที่ได้รับอนุญาตคือตั้งแต่พระอาทิตย์ขึ้นจนถึงพระอาทิตย์ตกดิน หรือตั้งแต่เวลา 06.00 - 18.00 น. ของทุกวัน จากปัญหาที่ผู้ร้องได้รับความเดือดร้อนว่ามีเสียงดังรบกวนช่วงเวลา 05.15 น. นั้น ฝ่ายเทศกิจได้กำชับกับเจ้าของหรือผู้ควบคุมโครงการก่อสร้างให้ทำงานช่วงเวลาตามที่ได้รับอนุญาตเท่านั้น ห้ามทำการถมดินก่อนหรือหลังเวลาที่กำหนดไว้

ผู้ร้องแจ้งว่า ในวันนี้ (20 ธันวาคม 2567) พบไซต์งานดังกล่าวเริ่มทำงานตั้งแต่ช่วงเวลาประมาณ 07.00 น. จนถึงช่วงเวลาประมาณ 22.00 น. ยังคงมีการทำงานอยู่ โดยเป็นเสียงจากเครื่องยนต์ของรถขนส่งเสาเข็ม ทำให้รบกวนการพักผ่อนของผู้ร้องที่พักอาศัยใกล้เคียง
ซอย: ประชาชื่น 6 (ซอยสะพาน 99)
ถนน: ประชาชื่น
จุดสังเกต: เข้ามาภายในซอยดังกล่าวประมาณ 300-400 เมตร ไซต์งานดังกล่าวจะอยู่ติดกับร้านอาหารกาลิค
เขต: บางซื่อ
#1555